Kom Ace se gesig in dié rubriek se logo? | Netwerk24
"Die hoofstroommedia skram daarvan weg om die moontlikheid te belig dat Ace Magashule president kan word. En dit is 'n fout om te ontleed dat hy verswak is, hy is moontlik juis op sy sterkste nou," skryf die politieke ontleder Richard Poplak onlangs in Daily Maverick.
Sy kommentaar kom in 'n tyd wat die poppe letterlik soos lanklaas in die ANC begin dans het. En soos in vele politieke bewegings gaan dit alweer oor 'n magstryd. Maar in dié geval bepaald oor die staatskapers, wat benoude spronge begin doen soos die nasionale vervolgingsgesag (NVG) stadig maar seker die net al hoe stywer span.
Die Ace Magashule/Jacob Zuma­-kamp gaan by die dag al hoe meer roekeloos en uitdagender word. Hulle veg om oorlewing en letterlik om uit die tronk te bly. Eerste prys is om weer beheer oor die ANC en die magshefbome van die staat te kry. Daarvoor moet hulle pres. Cyril Ramaphosa probeer ontsetel.